კუევა-დე-ლა-კებრადა-დელ-ტოროს ეროვნული პარკი
კუევა-დე-ლა-კებრადა-დელ-ტორო (ესპ. Parque Nacional Cueva de la Quebrada del Toro) — ეროვნული პარკი ვენესუელაში. მდებარეობს ფალკონის შტატში, სიერა-დე-ფალკონის მთის მასივში, ლარა-ფალკონის ბორცვების სისტემაში, ქალაქ კოროს სამხრეთით. მოიცავს სამდინარო მღვიმეს, სადაც გაედინება დღესიათვის ცნობილი უდიდესი წყალქვეშა ნაკადი ვენესუელაში. პარკის ფართობი 48 85 კმ²-ია. ეროვნულ პარკად გამოცხადდა 1969 წლის 21 მაისს. პარკის ტერიტორიაზე საშუალო წლიური ტემპერატურა 25 ° C — 27 ° C -ს შორის მერყეობს, ნალექიანობა 1100 — 2200 მმ. საკმაოდ მდიდარია პარკის ფლორა, რომელიც ძირითდად შედგება გვიმრების, სოკოების, წყალმცენარეების, ბანანისებრების, ავოკადოს, ხავსების, ლეღვის და სხვადასხვა მცენარეებისგან. მრავალგვარია პარკის ფაუნაც, რომელიც ძირითადად ფრინველებით, ძუძუმწოვრებითა და რეპტილიებითაა წარმოდგენილი. პარკის ტერიტორიაზე განვითარებულია ტურიზმი.